open-index/open-wikipedia-markdown huggingface dataset:
Burlington Arcade

**Burlington Arcade** on katettu kauppakäytävä Lontoon Mayfairissä, Piccadillyn ja Old Burlington Streetin välissä. Kauppakäytävä on Britannian pisimpiä, 179 metriä, ja sisältää 46 puotia, joissa myydään pääasiassa luksustuotteita, kuten koruja, rannekelloja, kosmetiikkaa, jalkineita, nahkatuotteita ja kašmiria. Se sai Grade II -luokan suojelukohteen aseman vuonna 1958.

Lordi George Cavendish palkkasi arkkitehti Samuel Waren suunnittelemaan Burlington Arcaden, jotta hänen vaimonsa ja muu herrasväki voisi tehdä ostoksia turvallisemmin. Kerrotaan, että Cavendish halusi myös estää naapureitaan roskittamasta puutarhaansa osterinkuorilla, sen ajan pikaruoalla. Kauppakäytävä avattiin vuonna 1819 ja siellä oli alun perin 51 kaksikerroksista putiikkia, joissa oli myynnissä hattuja, hansikkaita, pitsiä, kävelykeppejä, sikareita, koruja ja muita ylellisyystavaroita – erityisen suosittuja myyntiartikkeleita olivat hilkat. Monet kauppiaista asuivat joko puotinsa ylä- tai alakerroksessa.

Kauppakeskuksen ylemmässä kerroksessa alettiin harjoittaa prostituutiota, minkä hillitsemiseksi Cavendish palkkasi 10. husaarirykmentistä virkapukuisia vahtimestareita *(beadles)* pitämään yllä järjestystä. Esimerkiksi viheltely ja hyräily oli kielletty kauppakäytävässä, koska taskuvarkaat varoittivat niiden avulla toisiaan ja parittajat prostituoituja lähestyvistä poliiseista tai vahtimestareista.

Vahtimestarit valvovat yhä järjestystä Burlington Arcadessa. Heidät tunnistaa viktoriaanisesta lievetakista, kultanapeista ja silinterihatusta. Viheltely ja hyräily ovat edelleen kiellettyjä samoin kuin juokseminen, pyöräily ja huikentelevainen käyttäytyminen. Vain Paul McCartneylle on myönnetty poikkeuslupa vihellellä kauppakeskuksessa siellä asioidessaan.

Vuonna 1964 kauppakäytävään ajoi Jaguar Mark X -merkkisellä urheiluautolla kuusi naamioitunutta ryöstäjää, jotka rikkoivat kultasepänliikkeen näyteikkunan ja ryöstivät 35&nbsp;000 punnan arvosta koruja. Ryöstäjiä ei saatu koskaan kiinni.

## Lähteet
Ylösnousemus (Tolstoi)

***Ylösnousemus*** () on venäläisen kirjailijan Leo Tolstoin romaani vuodelta 1899. Siitä on ilmestynyt kolme suomennosta, Arvid Järnefeltin (1899), Lea Pyykön (1976) ja Juho Tervosen käännös (1926).

*Ylösnousemus* on Tolstoin suurista romaaneista viimeinen. Ilmestyessään vuonna 1899 teos sai suurta huomiota, sillä *[[Anna Karenina]]* oli ilmestynyt 25 vuotta aiemmin, eikä Tolstoin enää uskottu kirjoittavan merkittävää taideteosta. *Ylösnousemusta* on kuitenkin pidetty merkittävänä *[[Sota ja rauha|Sodan ja rauhan]]* sekä *Anna Kareninan* rinnalla. Teoksessa kiteytyy Tolstoin elämänfilosofia, ja samalla hän arvostelee ankarasti aikansa yhteiskuntaa. Teos on klassikko, joka luetaan yhä uudelleen.

## Lähteet

## Aiheesta muualla

* Ylösnousemus 1. osa Arvid Järnefeltin suomennos. Verkossa Projekt Gutenberg
* Ylösnousemus 2. osa Arvid Järnefeltin suomennos. Verkossa Projekt Gutenberg
* Ylösnousemus 3. osa Arvid Järnefeltin suomennos. Verkossa Projekt Gutenberg
Runollinen realismi

**Runollinen realismi** (ransk. *Réalisme poétique*) oli elokuvasuuntaus Ranskassa 1930- ja 1940-luvuilla.  

Runorealismi ei ollut erityisen yhtenäinen elokuvaliike, vaan niissä näkyi tekijöiden yksilöllinen kädenjälki. Runorealismin tyylilajin elokuvat olivat "uudelleenluotua realismia", tyyliteltyjä ja studioon sidottuja. Elokuvissa on yleensä fatalistinen näkemys elämästä, jonka hahmot elävät yhteiskunnan marginaaleissa joko työttömänä työväenluokan jäseninä tai rikollisina. Elämän pettymyksen jälkeen hahmot saavat viimeisen mahdollisuuden rakastua, mutta lopulta pettyvät uudelleen, ja elokuvat päättyvät usein pettymykseen tai kuolemaan. Yleissävy muistuttaa usein nostalgiaa ja katkeruutta. Niitä pidetään "runollisina" elokuvien esteettisen esitystavan takia. 

Runorealismin johtavia elokuvantekijöitä olivat Pierre Chenal, Jean Vigo, Julien Duvivier, Marcel Carné ja ehkä liikkeen merkittävin ohjaajana Jean Renoir. Näiden elokuvien tähtinä toimivat mm. Jean Gabin, Michel Simon, Simone Signoret ja Michèle Morgan.

## Lähteet
Antti Tukeva

**Antti Tukeva** (s. 25. syyskuuta 1953 Jalasjärvi) on suomalainen agronomi, opettaja, maanviljelijä ja yritysjohtaja, joka on saanut maanviljelysneuvoksen arvonimen.

Tukeva syntyi maanviljelijä Mauno Jaakko Tukevan ja Anni Rakel Koskenkorvan perheeseen. Hänen puolisonsa vuodesta 1976 on varatuomari Hanna-Leena Renko. Tukeva tuli ylioppilaaksi Jalasjärven yhteiskoulusta 1974 ja valmistui agronomiksi Helsingin yliopistosta 1981. Ammatillisen opettajatutkinon hän suoritti Maatalousnormaalikoulussa Järvenpäässä 1983. Tukeva oli Ilmajoen maatalousoppilaitoksen opettaja ja apulaisrehtori 1981–1984, Etelä-Pohjanmaan maatalouskeskuksen suunnitteluagronomi 1984–1986, Hirvijärven Osuusmeijerin toimitusjohtaja Jalasjärvellä 1986–1988, Osuuskunta Maitojalosteen hankintajohtaja Seinäjoella} 1989–1991 ja toimitusjohtaja 1991–2006 ja Osuuskunta Normilkin toimitusjohtaja 1994–2014. 

Tukeva toimi myös Osuuskunta Maitosuomen toimitusjohtajana ja hallituksen jäsenä ja oli Nivalan Osuusmeijerin toimitusjohtaja 1994–1995, Virtain Osuusmeijerin toimitusjohtaja 1994–1998, Alavuden Osuusmeijerin toimitusjohtaja 1994–2002, Keski-Suomen Maitokunnan toimitusjohtaja 1994–2002 ja 2005–2006, Osuuskunta Pohjolan Maidon toimitusjohtaja 1994–2002 ja Ähtärin Seudun Osuusmeijerin toimitusjohtaja 1997–1998. Maanviljelijä Jalasjärvellä hän on ollut vuodesta 1985 ja hänellä on ollut useita seudullisia ja kansallisia asiantuntija- ja luottamustehtäviä, kuten esimerkiksi Osuuskunta Metsäliiton hallituksen jäsenyys. Maanviljelysneuvoksen arvonimen Tukeva sai 2013. 

## Lähteet
Houghton Mifflin Harcourt

**Houghton Mifflin Harcourt** on yhdysvaltalainen kirjankustantamo, jonka juuret ulottuvat vuoteen 1832. Nykyisen muotonsa kustantamo sai vuonna 1919 sen jälkeen, kun useat kustantamot olivat vuosien varrella sulautuneet yhteen.

22. helmikuuta 2022 Veritas Capital osti Houghton Mifflin Harcourtin 2,8 miljardilla dollarilla.

## Lähteet
Kädet ylös (albumi)

**Kädet ylös** on laulaja Bessin toinen studioalbumi, joka julkaistiin 14. huhtikuuta 2023. Albumia oli myyty jo ennen julkaisua platinalevyn verran.

Albumilta julkaistiin singlet "Ram pam pam", "Rakastan en rakasta", "Sammumaton" ja "Lähtee käsistä", joista ensimmäinen oli vuoden 2022 kunnelluin suomalainen kappale Spotifyssa.

Levyä on tuottanut Antti Hakalan ja Jonas Olsson lisäksi myös Leo Jupiter, Ilkka Wirtanen, Danitello, Aleksanteri Hulkko, Topify, Matias Melleri, Juho Suutarinen, Matias Keskiruokanen, Olli Palmunen ja Joonas Angeria.

## Kappaleet

## Arvostelut
* Helsingin Sanomat: 
* Soundi: 

## Lähteet
Neliöpyramidiluku

**Neliöpyramidiluku** on luonnollinen luku, kuvioluku, pyramidiluku ja muutaman ensimmäisen neliöluvun summa. *n*:s neliöpyramidiluku saadaan kaavalla 1^2+2^2+\ldots+n^2 eli \frac{n(n+1)(2n+1)}{6}.

Kymmenen ensimmäistä neliöpyramidilukua ovat 1, 5, 14, 30, 55, 91, 140, 204, 285 ja 385.

## Suhteet muihin kuviolukuihin
* Jokainen neliöpyramidiluku paitsi 1 on kahden peräkkäisen tetraedriluvun summa.
* Jokainen kahdeksankulmioluku paitsi 1 on kahden peräkkäisen neliöpyramidiluvun summa.
* Ainoat neliöpyramidiluvut, jotka ovat myös kolmiolukuja, ovat 1, 55, 91 ja 208&nbsp;335.
* Ainoat neliöpyramidiluvut, jotka ovat myös neliölukuja, ovat 1 ja 4900 (ns. tykinkuulaongelma).
* Ainoa neliöpyramidiluku, joka on myös tetraedriluku, on 1.

## Lähteet
Venezuelan Karibia

**Venezuelan Karibia** on Leewardantillien Venezuelaan kuuluva kaakkoisosa, joka on osa Pieniä-Antilleja. Tällä alueella on tehty arkeologisia löytöjä. Alueella sijaitsevia saaria ovat muun muassa Los Testigosin saaret, Isla de Margarita, Coche, Cubagua ja La Tortuga. Osa Venezuelan Karibian alueesta on geologisessa mielessä yhteydessä Maracaibon altaaseen.

## Lähteet
Erich Schöppner

**Erich Schöppner** (25. kesäkuuta 1932 Witten, Nordrhein-Westfalen, Saksa – 12. syyskuuta 2005 Dortmund, Saksa) oli saksalainen nyrkkeilijä. Hän voitti amatöörien Euroopan-mestaruuden vuonna 1955 sarjassa alle 81 kg ja piti ammattilaisena hallussaan vuosina 1958-1962 ammattilaisten raskaan keskisarjan Euroopan mestaruustitteliä.

## Amatööriura

Erich Schöppnerin amatööriura kehittyi nopeasti. Hänestä tuli Länsi-Saksan edustaja 20-vuotiaana Helsingin vuoden 1952 olympialaisiin Schöppner kevyessä keskisarjassa eli alle 71 kg. Ensimmäisen kierroksen vapaavuoron jälkeen vastaan tuli Sveitsin Hans Büchi, jonka hän voitti. Seuraavalla kierroksella vastaan tuli Etelä-Afrikan Theunis van Schalkwyk, jolle Schöppner kärsi tappio pistein. Schöppner jatkoi vielä amatööriuraansa ja edusti vuoden 1955 Länsi-Berliinin EM-kisoissa Länsi-Saksaa raskaassa keskisarjassa eli 81 kg. Ensin tuli vastaan Romanian Velicu Ghetu, josta tuli voitto keskeytyksellä 3. erässä. Sen jälkeen pistevoitto Ranskan Gilbert Chapronista ja sen jälkeen Tšekkoslovakian Július Tormasta. Loppuottelussa tuli vastaan Itä-Saksan edellisten kisojen mestari "Ulli" Nitzschke, jonka Schöppner voitti pistein.

Sen jälkeen Erich Schöppner lopetti amatööriuransa, vaikka edessä oli Melbournen olympiavuosi. 276 ottelussa Schöppnerille kertyi 246 voittoa, 14 ratkaisematonta ja vain 16 tappiota.

## Ura ammattilaisena
Erich Schöppner aloitti nyrkkeilyn ammattimaisesti maaliskuussa 1956 raskaassa keskisarjassa. menestyksellisten vuosien 1956-1957 -otteluiden jälkeen hän saavutti Saksan ammattilaismestaruuden voitolla Willi Hoepnerista. Huhtikuussa 1958 hän otteli Englannin Henry Cooperia vastaan, joka löi 6. erässä Schöppneriä kaulaan. Ottelu keskeytettiin, ja Cooper julistettiin hävinneeksi.

Joulukuussa 1958 Schöppner otti uudelleen voiton maanmiehestään Hoepnerista tyrmäyksellä 5. erässä, ja näin hänestä tuli raskaan keskisarjan Euroopan mestari. Sen jälkeen Schöppner puolusti titteliään menestyksellisesti neljä kertaa eli voitoilla Italian Rocco Mazzolasta, Santo Amontista, maanmiehestään Helmut Ballista ja Ranskan Paul Rouxista. Kesällä 1960 Schöppnerin oli tarkoitus kohdata raskaan keskisarjan MM-ottelussa Yhdysvaltain Archie Moore. Ottelua siirrettiin Mooren toivomuksesta vuoden 1961 puolelle, ja toukokuussa 1961 koko suunniteltu ottelu peruttiin. 

Syyskuussa 1961 Schöpner voitti Albert Westphalin ja saavutti näin Saksan raskaansarjan mestaruuden ja puolusti sitä menestyksellisesti Hans Kalbfelliä vastaan. Schöppner luopui raskaan keskisarjan Euroopan mestarin tittelistanä vuonna 1962. Tavoitteena hänellä oli päästä ottelemaan silloista ruotsalaista raskaan sarjan Euroopan mestari Ingemar Johanssonia vastaan, joka ei kuitenkaan onnistunut. Toukokuussa 1963 Schöppner yritti palata takaisin raskaaseen keskisarjaan ja valloittaa sen Euroopan mestaruuden uudelleen, mutta koki tappion Roomassa Italian Giulio Rinaldille. Se oli ainoa Schöpnerin tappio ammattilaiskehässä. Tämän jälkeen hän otteli vielä kerran toukokuussa 1966 saksalaista Wilhelm von Homburgia vastaan ottelun päättyessä ratkaisemattomana.

## Lähteet
Bjarni Snæbjörnsson

**Bjarni Snæbjörnsson** (8. maaliskuuta 1889 – 24. elokuuta 1970 Hafnarfjörður) oli islantilainen lääkäri ja itsenäisyyspuolueen poliitikko.

Bjarni syntyi Reykjavíkissä. Hän opiskeli lääketiedettä Islannin yliopistossa ja valmistui vuonna 1914, minkä jälkeen hän suoritti jatko-opintoja Tanskassa vuosina 1915–1917. Vuosina 1914–1915 hän työskenteli Patreksfjörðurin alueella, ja vuodesta 1917 lähtien hän työskenteli lääkärinä Hafnarfjörðurissä. Vuosina 1941–1942 ja 1947 hän toimi piirilääkärinä ja vuosina 1933–1956 ylilääkärinä St. Jósefsspítali -sairaalassa.

Vuosina 1923–1926, 1921–1938 ja 1942–1947 Bjarni istui Hafnarfjörðurin kunnanvaltuustossa. Vuosina 1931–1934 ja 1937–1942 hän istui Alþingissä Hafnarfjörðurin vaalipiirin edustajana.

Bjarni kuoli 24. elokuuta 1970 kotonaan Hafnarfjörðurissä 81 vuoden ikäisenä.

## Lähteet
Umberto

**Umberto** () on italiankielinen miehen etunimi. Se on samaa germaanista alkuperää kuin nimet Humbert ja Humberto. Suomessa etunimi Umberto on vuoteen 2026 mennessä annettu yhteensä alle 90 miehelle ja alle 40 naiselle.

## Tunnettuja Umberto-nimisiä

* Umberto I (1844–1900), Italian kuningas 1878–1900
* Umberto II (1904–1983), Italian kuningas 1946
* Umberto Barbaro (1902–1959), italialainen elokuvakriitikko ja elokuvantekijä
* Umberto Boccioni (1882–1916), italialainen taidemaalari ja kuvanveistäjä
* Umberto Bossi (1941–2026), italialainen poliitikko
* Umberto Cagni (1863–1932), italialainen upseeri ja naparetkeilijä
* Umberto Caligaris (1901–1940), italialainen jalkapalloilija
* Umberto Chiacchio (1930–2001), italialainen äärioikeistolainen poliitikko
* Umberto De Morpurgo (1896–1961), italialainen tennispelaaja
* Umberto Eco (1932–2016), italialainen kirjailija ja semiootikko
* Umberto Florenzani (1919–1987), italialainen roomalaiskatolinen piispa
* Armando Umberto Gianni (s. 1939), italialainen roomalaiskatolinen piispa
* Umberto Giordano (1867–1948), italialainen säveltäjä
* Arturo Umberto Illia (1900–1983), Argentiinan presidentti
* Umberto Lenzi (1931–2017), italialainen elokuvaohjaaja
* Umberto Maglioli (1928–1999), italialainen rata-autoilija
* Umberto Marcato (1936–2024), italialainen laulaja
* Umberto Masetti (1926–2006), italialainen ratamoottoripyöräilijä
* Umberto Mozzoni (1904–1983), argentiinalainen kardinaali
* Umberto Nobile (1885–1978), italialainen ilmalaivojen suunnittelija ja naparetkeilijä
* Umberto Panerai (s. 1953), italialainen vesipalloilija
* Umberto Ravetta (1884–1965), italialainen roomalaiskatolinen piispa
* Umberto Saba (1883–1957), italialainen runoilija
* Umberto Tozzi (s. 1952), italialainen muusikko
* Umberto Trippa (1931–2015), italialainen kreikkalais-roomalaisen tyylin painija
* Umberto Ugliengo (1883–1953), italialainen roomalaiskatolinen piispa
* Umberto Zanolini (1887–1973), italialainen voimistelija

## Kuvitteellisia Umberto-nimisiä

* Umberto Domenico Ferrari, päähenkilö elokuvassa *[[Umberto D. – elämän vanki]]*

## Lähteet
Tyttöystäväkokemus

**Tyttöystäväkokemus** (, GFE) on seksityön palvelu, johon pyritään sisällyttämään kokemus tyypillisistä irtosuhteista poikkeavasta emotionaalisesta läheisyydestä. Termiä käyttävät seksityöläiset palvelusta, jonka sisältöön kuuluu muutakin kuin seksuaalinen kontakti kuitenkin ilman todellista parisuhdetta ja sen sitoutumista. Tyttöystäväkokemus on yksi tarjotuista palveluista myös laillisissa bordelleissa, kuten Moonlite BunnyRanchissa Yhdysvaltain Nevadassa. Sille ominaista on esimerkiksi seksin lisäksi halailu, suutelu, keskustelu ja flirttailu.

Tyttöystäväkokemuksesta tuli näkyvämpi käsite vuoden 2009 elokuvan *[[The Girlfriend Experience (elokuva)|The Girlfriend Experience]]* ja vuonna 2016 alkaneen samannimisen televisiosarjan myötä.

## Lähteet
Kirk

**Kirk** () on englanninkielinen sukunimi ja miehen etunimi, joka tarkoittaa "kirkkoa". Vuonna 2025 Suomen väestötietojärjestelmässä oli 69 elävää henkilöä, joiden sukunimi oli Kirk. Vuoteen 2025 mennessä etunimi Kirk oli annettu Suomessa yhteensä alle 60 ihmiselle.

## Tunnettuja henkilöitä, joiden sukunimi on Kirk

* Andy Kirk (1898–1992), yhdysvaltalainen tuubansoittaja ja saksofonisti
* Charlie Kirk (1993–2025), yhdysvaltalainen poliittinen kommentaattori ja republikaaninen kansalaisaktivisti
* Erika Kirk (s. 1988), yhdysvaltalainen yritysjohtaja, podcastaaja, konservatiivinen aktivisti ja entinen kauneuskilpailuvoittaja
* Hans Kirk (1898–1962), tanskalainen kirjailija
* James Kirk (s. 1986), kanadalainen näyttelijä
* Jennifer Kirk (s. 1984), yhdysvaltalainen taitoluistelija
* Jonathan Lyndale Kirk (s. 1991), taiteilijanimeltään DaBaby, yhdysvaltalainen rap-artisti
* Justin Kirk (s. 1969), yhdysvaltalainen näyttelijä
* Kent Kirk (s. 1948), tanskalainen poliitikko
* Liam Kirk (s. 2000), englantilainen jääkiekkoilija
* Oliver Kirk (1884–1960), yhdysvaltalainen nyrkkeilijä
* Rahsaan Roland Kirk (1935–1977), yhdysvaltalainen saksofonisti
* Russell Kirk (1918–1994), yhdysvaltalainen yhteiskuntafilosofi
* Theodore J. Van Kirk (1921–2014), yhdysvaltalainen ilmavoimien upseeri
* TJ Kirk (s. 1985), yhdysvaltalainen tubettaja
* Godtfred Kirk Christiansen (1920–1995), tanskalainen yritysjohtaja
* Ole Kirk Christiansen (1891–1958), tanskalainen puuseppä ja yrittäjä
* Sofie Kirk Kristiansen (s. 1976), tanskalainen perijä
* Agnete Kirk Thinggaard (s. 1983), tanskalainen perijä ja kilparatsastaja

Kuvitteellisia henkilöitä:

* James T. Kirk, hahmo mediasarjassa *[[Star Trek]]*

## Tunnettuja henkilöitä, joiden etunimi on Kirk

* Kirk Acevedo (s. 1971), yhdysvaltalainen näyttelijä
* Kirk Alyn (1910–1999), yhdysvaltalainen näyttelijä
* Kirk Baptiste (1962–2022), yhdysvaltalainen pikajuoksija
* Kirk Brandon (s. 1956), brittiläinen laulaja-lauluntekijä
* Kirk Cameron (s. 1970), yhdysvaltalainen näyttelijä ja kristillinen evankelista
* Kirk Cousins (s. 1988), yhdysvaltalainen amerikkalaisen jalkapallon pelaaja
* Kirk Douglas (1916–2020), yhdysvaltalainen näyttelijä
* Kirk Hammett (s. 1962), yhdysvaltalainen kitaristi
* Kirk Hinrich (s. 1981), yhdysvaltalainen koripalloilija
* Kirk Kerkorian (1917–2015), yhdysvaltalainen liikemies
* Kirk Maltby (s. 1972), kanadalainen jääkiekkoilija
* Marshall Kirk McKusick (1954), yhdysvaltalainen ohjelmistokehittäjä
* Kirk McLean (s. 1966), kanadalainen jääkiekkomaalivahti
* Kirk Muller (s. 1966), kanadalainen jääkiekkoilija
* Kirk Penney (s. 1980), uusiseelantilainen koripalloilija
* Kirk Stevens (s. 1958), kanadalainen snooker-biljardin pelaaja
* Kirk Thornton (s. 1956), yhdysvaltalainen ääninäyttelijä
* Kirk Whalum (s. 1968), yhdysvaltalainen saksofonisti
* Kirk Windstein (s. 1965), yhdysvaltalainen muusikko

Kuvitteellisia henkilöitä:

* Kirk Van Houten, televisiosarjassa *[[Simpsonit]]*

## Lähteet
Freddie Gibbs

**Fredrick Jamel Tipton** (s. 14. kesäkuuta 1982 Gary, Indiana), tunnetaan taiteilijanimellä **Freddie Gibbs**, on yhdysvaltalainen rap-artisti. Vuonna 2006 Gibbs solmi levytyssopimuksen Interscope Recordsin kanssa, jonka alaisuudessa hän ehti äänittää ensimmäisen studioalbuminsa ennen kuin hänen sopimuksensa purettiin ja albumi peruttiin. Myöhemmin Gibbs kiinnitettiin Young Jeezyn CTE World -levy-yhtiöön, jonka alaisuudessa hän äänitti lukuisia mixtapeja, mukaan lukien ylistävän vastaanoton saaneen *[[Baby Face Killa]]n* (2012).

Gibbs lähti CTE Worldista vuoden 2013 alussa, jonka jälkeen hän perusti oman ESGN-levy-yhtiönsä ja julkaisi studioalbumin *[[ESGN]]*. Sitemmin hän on julkaissut viisi sooloalbumia sekä viisi yhteisalbumia, kaksi tuottaja Madlibin kanssa: *[[Piñata (albumi)|Piñata]]* (2014) ja *[[Bandana (albumi)|Bandana]]* (2019) sekä kolme tuottaja The Alchemistin kanssa: *[[Fetti]]* (mukana myös rap-artisti Currensy, 2018), *[[Alfredo (albumi)|Alfredo]]* (2020) ja *[[Alfredo 2]]* (2025), joista keskimmäinen oli myös ehdolla parhaan rap-albumin Grammy-palkintoon vuoden 2021 gaalassa.

Vuonna 2024 Gibbs vieraili Kanye Westin ja Ty Dolla Signin albumin *[[Vultures 1]]*:n kappaleella ”Back to Me”, joka debytoi ''Billboardin'' Hot 100 -listalla sijalla 26. Kyseessä oli Gibbsin ensimmäinen listalle päässyt kappale, vaikkakin hän esiintyi sillä kredtoimattomana.

## Diskografia
### Studioalbumit
* 
* 
* 
* 
* 
### Yhteisalbumit
* 
* 
* 
* 
* 

## Lähteet

## Aiheesta muualla

*
Virtuous Pedophiles

**Virtuous Pedophiles** (VirPed) on verkkoyhteisö, joka on suunnattu lapsen seksuaalisesta hyväksikäytöstä pidättäytyville pedofiileille. Sen ovat perustaneet miehet, jotka ovat kertoneet kärsivänsä pedofiliasta, mutta olevansa sitoutuneita olemaan toteuttamatta pedofiilisia halujaan. Yhteisön perustamisen tarkoituksena on ollut osaltaan yleisen tietoisuuden kasvattaminen niistä pedofiileista, jotka eivät syyllisty lapsen seksuaaliseen hyväksikäyttöön.

Viranomaiset ja terapeutit ovat yleensä tarjonneet apua lähinnä niille, jotka ovat jo syyllistyneet seksuaalirikokseen; Virtuous Pedophiles on pyrkinyt laajentamaan pedofiileille tarjottavaa apua koskemaan myös niitä, jotka eivät ole syyllistyneet seksuaalirikokseen. Se aloitti kesäkuussa 2012 toimintansa ensimmäisellä nettisivullaan, joka korvattiin uudella nettisivulla heinäkuussa 2017. Vaikka suuri enemmistö Virtuous Pedophilesin jäsenistä on kertonut pidättäytyneensä aina seksuaalisesta kontaktista alaikäiseen, on eräillä jäsenillä taustallaan syytöksiä rikoksesta. Jäsenistössä on ollut henkilöitä, jotka ovat kertomansa mukaan yleisesti ottaen välttäneet tekemisissä olemista lasten kanssa, mutta joukossa on esiintynyt jopa lasten parissa työskentelyä.

## Lähteet
Dick Richardson

**Richard "Dick" Alexander Richardson** (1. kesäkuuta 1934 Newport, Wales, Iso-Britannia – 15. heinäkuuta 1999 Surrey, Englanti, Iso-Britannia) oli walesiläinen nyrkkeilijä. Hän hallitsi ammattinyrkkeilyn Euroopan raskaansarjan titteliä maaliskuusta 1960 kesäkuuhun 1962. 

Dick Ricardson otteli muutaman amatööriottelun ennen kuin hänet kutsuttiin armeijan palvelukseen vuonna 1953. Armeijassa ollessaan hänestä tuli armeijan raskaansarjan nyrkkeilymestari voitettuaan yksiköiden välisissä nyrkkeilymestaruuskilpailuissa Brian Londonin, josta tuli myöhemmin brittiläinen raskaansarjan nyrkkeilymestari.

Erottuaan armeijasta Richardson työskenteli muurarina ja terästehdastyöläisenä. Vuoden 1954 aikana hän teki nyrkkeilyn ammattilaissopimuksen. Ensimmäinen vastustaja syyskuussa 1954 oli Henry Cooperin kaksosveli Jim Cooper, jolle hän hävisi pistein. Sen jälkeen tulikin yhdeksän tappiotonta ottelua. Niiden joukossa uusinta Jim Cooperia vastaan, jonka hän voitti keskeytyksellä 2. erässä. Kesäkuussa 1955 hän koki tappion maanmiehelleen Hugh Fernsille. Sen jälkeen tulikin jälleen yhdeksän tappiotonta ottelua, kunnes toukokuussa 1956 Richardson koki pistetappion Joe Erskinelle. Tässä vaiheessa Richardson oli noteerattu 10 parhaimman eurooppalaisen raskaansarjan nyrkkeilijä joukkoon, ja vastustajat olivatkin tässä vaiheessa eurooppalaisia kärkinimiä ja myös muutama amerikkalainen. Richardson hävisi amerikkalaisille Ezzard Charlesille, Willie Pastranolle ja Bob Bakerille. Toukokuussa 1957 hän otteli Jamaikan Joe Bygravesia vastaan Kansainyhteisön mestaruudesta. Ottelu päättyi ratkaisemattomana, ja näin Bygraves säilytti tittelinsä. Seuraavissa otteluissa Vastaan tuli saksalaisista Hans Kalbfell ja Hans Friedrich, jotka Richardson voitti. Tappio tuli syyskuussa 1958 maanmiehelle Henry Cooperille keskeytyksellä 5. erässä.

Ruotsin Ingemar Johansson oli luopunut vuonna 1959 raskaansarjan EM-tittelistään oteltuaan MM-tittelistä. Avoimesta EM-tittelistä järjestettiin maaliskuussa 1960 Saksan Dortmundissa ottelu Kalbfellin ja Richardsonin välillä, jonka Richardson voitti keskeytyksellä 13. erässä. Sen jälkeen Richardson puolusti EM-titteliään kaksi kertaa. Ensimmäisen kerran hän otteli EM-tittelistä helmikuussa 1962 ja tyrmäsi Saksan Karl Mildenbergerin 1. erässä. Kesäkuussa 1962 vastaan tuli Ruotsin entinen tittelin haltija Ingemar "Ingo" Johansson, jonka Richardson kohtasi Ruotsin Göteborgissa kesäkuussa 1962. "Ingo" tyrmäsi Richardsonin 8.erässä, ja näin Richardson menetti EM-tittelinsä reilun kahden vuoden jälkeen. Richardson otteli vielä kerran ammattilaiskehässä maaliskuussa 1963 Lontoon Webleyllä Britannian ja Kansainyhteisön tittelistä vastustajanaan maanmies Henry Cooper, jolle hän hävisi tyrmäyksellä 5. erässä.

Näin Richardson jäi eläkkeelle ammattinyrkkeilystä varsin varhain eli 28-vuotiaana. Sen jälkeen hänellä oli pieni lihakauppaketju Surreyssa, jonka johtajana hän toimi kuolemaansa eli 65-vuotiaaksi asti. 

## Lähteet
Villemdrillem

**Villem Reimann** (15. lokakuuta 2000) eli **villemdrillem** on virolainen rap-artisti. Hän aloitti uransa Soundcloudissa, jossa hänen kappaleensa keräsivät yli miljoona kuuntelukertaa. Vuonna 2019 hän julkaisi yhdessä 5MIINUSTin kanssa kappaleen *Paaristõuked*, joka nousi Virossa hitiksi ja teki hänestä tunnetun suuremmalle yleisölle. Tämän jälkeen hän on julkaissut useamman kappaleen, joista monet ovat saaneet paljon suosiota.

## Lähteet
Håkon Five

**Håkon Martin Five** (27. syyskuuta 1880 Kvam – 15. kesäkuuta 1944 Kvam) oli norjalainen Venstren poliitikko. Hän istui suurkäräjillä vuosina 1922–1930 ja 1934–1936 sekä toimi Norjan maatalousministerinä 1919–1920, 1921–1923, 1924–1926 ja 1933–1935.
## Lähteet

## Aiheesta muualla
Trygve Utheim

**Trygve Utheim** (16. syyskuuta 1884 Grytten – 15. kesäkuuta 1952) oli norjalainen juristi ja Venstren poliitikko. Hän istui suurkäräjillä vuosina 1945–1952 ja toimi Norjan sosiaaliministerinä 1933–1935. Vuosina 1928–1952 hän oli Møren ja Romsdalin maaherra.
## Lähteet

## Aiheesta muualla

* ''Trygve Utheim'' Norjan suurkäräjien verkkosivuilla
Kubinkan lentotukikohta

**Kubinkan lentotukikohta** (; kansallinen lentopaikkatunnus: **УУМБ** ja **ЬУМБ** ICAO: **UUMB**), on lentotukikohta Moskovan alueen Kubinkan kaupungin luoteispuolella Venäjällä. Lentotukikohta sijaitsee linnuntietä noin viisi kilometriä Kubinkasta luoteeseen ja maanteitse 70 kilometriä Moskovasta länsilounaaseen. 

Tukikohdassa toimii Venäjän ilmavoimien esikunnan alainen 237. Venäjän ilmavoimien näytöskeskus (nimetty Ivan N. Kožedubin mukaan; yksikkö 62632-E) lentokalustoineen:

* Suhoi Su-27P/UB, Suhoi Su-30SM ja Suhoi Su-35S -hävittäjiä 
* Mikojan MiG-29 -hävittäjiä 
* Iljušin Il-20M -tiedustelulentokoneita ja Antonov An-30 -ilmavalokuvauskoneita
* useita muita konetyyppejä

## Lähteet

## Aiheesta muualla

*Авиабаза Кубинка | авиабаза/военный аэродром  (wikimapia.org)
Berzelius-mitali

**Berzelius-mitali** () on Ruotsin lääkäriseuran vuodesta 1901 lähtien jakama tunnustuspalkinto, joka on nimetty kemisti Jöns Jacob Berzeliuksen mukaan. Joka kymmenes vuosi jaettava palkinto annetaan lääkeainekemian alalla ansioituneelle tutkijalle. 

## Palkinnon saajat
*1901: Olof Hammarsten, Uppsala
*1911: Emil Fischer, Berliini
*1921: Emil Abderhalden, Halle
*1931: Carl Neuburg, Berliini
*1941: The Svedberg, Tukholma
*1951: Archer Martin, Lontoo
*1961: Erik Jorpes, Tukholma
*1971: Pehr Edman, Melbourne
*1981: Viktor Mutt, Tukholma
*1991: Jan Sjövall, Tukholma
*2001: Ulf Lindahl, Uppsala
*2011: Carl-Henrik Heldin, Uppsala
*2021: Anna Blom, Lund

## Lähteet
Nootti (täsmennyssivu)

**Nootti** voi tarkoittaa ainakin seuraavia:

*nootti, valtion toiselle valtiolle esittämä kirjallinen tiedonanto, esitys tai kysymys
*nootti, tekstin alaviite, joka sisältää selityksen tai selvennyksen
*esittelynootti eli nootti, Venäjän keisarille suoritetuissa esittelyissä käytetty tiivistelmäasiakirja, johon keisari kirjoitti vastauksensa
**[[Nootti (lehti)|Nootti]]*, vuosina 1968–1993 ilmestynyt suomalainen poliittinen aikakauslehti
*Idänsuhteiden museo Nootti, Tampereella toimiva museo
Morsiussaatto Hardangerin vuonolla

**Morsiussaatto Hardangerin vuonolla** (norj. *Brudeferd i Hardanger*) on tunnettu norjalainen maalaus, joka edustaa romantiikkaa. Alkuperäisteoksen maalasivat yhteistyössä Adolph Tidemand ja Hans Gude vuosina 1847–1848 Düsseldorfissa. Tidemand vastasi ihmishahmoista ja Gude maisemasta. Myöhemmin taulusta on maalattu useita muita versioita. 
## Katso myös
* Düsseldorfin koulukunta
## Lähteet

## Aiheesta muualla

* Nasjonalmuseetin kokoelma
Østre Innlandetin käräjäoikeus

**Østre Innlandetin käräjäoikeus** on yksi Norjan 23 käräjäoikeudesta ja se kuuluu Eidsivatingin laamanninoikeuden alaisuuteen. Se perustettiin vuonna 2021 yhdistämällä aiemmat Hedmarkenin, Nord-Østerdalin ja Sør-Østerdalin käräjäoikeudet. Käräjäoikeuden toimipisteet sijaitsevat Elverumissa, Hamarissa ja Tynsetissä.
## Tuomiopiiri
Käräjäoikeuden tuomiopiirin muodostavat seuraavat kunnat:

* Alvdal
* Elverum
* Engerdal
* Folldal
* Hamar
* Løten
* Os
* Rendalen
* Ringsaker
* Stange
* Stor-Elvdal
* Tolga
* Trysil
* Tynset
* Våler
* Åmot
* Åsnes

## Lähteet

## Aiheesta muualla
* Käräjäoikeuden verkkosivut
Lee Savold

**Lee Savold oik. Hulver** (22. maaliskuuta 1915 Canby, Minnesota, Yhdysvallat – 14. toukokuuta 1972 Neptune, New Jersey, Yhdysvallat) oli norjalaisten siirtolaisten jälkeläinen ja raskaansarjan ammattilaisnyrkkeilijä. Hän nyrkkeili ammattilaisena lähes 20 vuotta vuosina 1933-1952. Vaikka Savold otteli samaan aikaan Suomen Gunnar Bärlundin kanssa, he eivät kohdanneet toisiaan. Heillä oli kuitenkin useita yhteisiä vastustajia, kuten Lou Nova, Joe Baksi, Tony Musto, Billy Conn ja Phil Muscato.

Lee Savold aloitti nyrkkeilyn ammattilaisuran syyskuussa 1933. Uran ensi vuosina tuli niin voittoja kuin tappioita. Hän oli jo lopettamassa uraansa 1930-luvun lopulla, mutta aloitti ammattilaisuransa uudelleen syksyllä 1939. Syksyllä 1940 hän saavutti Iowan osavaltion raskaansarjan mestaruuden lähes 100 ammattilaisottelun jälkeen.  Tässä vaiheessa Savold oli noussut raskaan sarjan 10 parhaan nyrkkeilijän joukkoon. Toukokuussa 1942 Savold voitti Lou Novan, joka oli syksyllä 1941 otellut MM-ottelun Joe Louisia vastaan. Vuoden 1942 loppupuolella Savold koki tappiot mm. Tami Mauriellolle ja Jimmy Bivinsille. Vuonna 1944 Savold otteli peräti kolme kertaa Joe Baksia vastaan, joista tuli voitto ja kaksi tappiota. Savold jatkoi uraansa, ja otteluissa tuli niin voittoja kuin tappioita. Vuoden 1948 alussa vastaan tuli Italian Gino Buonvino, jonka Savld voitti tyrmäyksellä ennätyksellisesti jo 54 sekunnin jälkeen. Saman vuoden lopulla Savold kohtasi nousevan Euroopan tähden Bruce Woodcockin, jolle hän kärsi tappion keskeytyksellä. Reilua vuotta myöhemmin kesällä 1950 Savold ja Woodcock ottelivat uudelleen Lontoossa. Tällä kertaa Savold otti tyrmäysvoiton 4. erässä. Tämän jälkeen Savold otteli vielä kaksi ottelua; ensin kesäkuussa 1951 Joe Louisia vastaan, joka tyrmäsi Savoldin 6. erässä. Helmikuussa 1952 Rocky Marciano otti voiton Savoldista keskeytyksellä 6. erässä.

## Uran ulkopuolinen toiminta ja uran jälkeinen aika

Lee Savold osallistui sotavuosien aikana Yhdysvalloista Neuvostoliittoon Murmanskiin laivoilla toimitetettuihin ase- ja tarvikekuljetuksiin. 

Savold kuoli 14. toukokuuta 1972 57-vuotiaana Neptune Cityssä, New Jerseyssä. Hänet oli otettu hoitoon kuukautta aiemmin saatuaan aivohalvauksen asunnossaan.

## Lähteet
Nordhordland

**Nordhordland** (lyh. **NH**) on norjalainen vuonna 1974 perustettu paikallislehti, jonka kotikunta on Alver. Se ilmestyy kahdesti viikossa ja kuuluu Amedia-konserniin.
## Lähteet

## Aiheesta muualla
* Lehden verkkosivut
Bengt Sohlberg

**Bengt Viktor Ferdinand Sohlberg** (s. 12. tammikuuta 1950 Pyhtää) on suomalainen agrologi, maanviljelijä, yrittäjä ja yritysjohtaja, joka on saanut maanviljelysneuvoksen arvonimen.

Sohlbergin puoliso on Tua Mangström. Sohlberg valmistui agrologiksi Högre Svenska Lantbruksläroverketistä 1972. Hän oli Malmgårdin tilan omistaja Siuntiossa 1972–2011 ja on Siuntion Koneasema Oy:n perustajaosakas ja toimitusjohtaja vuodesta 1985. Sohlberg on myös Gerkin kartanon viljelijä Espoossa ja hänellä on ollut useita asiantuntija- ja luottamustehtäviä, kuten Nylands Svenska Lantbrukssällskapin johtokunta ja seuran puheenjohtajuus 1998–2012, Svenska lantbrukssällskapens förbundin puheenjohtajuus 2003–2012, Aktia Oyj:n hallintoneuvosto 2009–2013 ja  Aktia Pankki Oyj:n hallintoneuvosto vuodesta 2013 sekä ProAgria-yhtymän, vuodesta 2011 ProAgria-ryhmä, hallitus 2003–2012, jonka varapuheenjohtaja hän oli vuodesta 2006 ja puheenjohtaja 2010–2011. Ruotsin Kuninkaallisen metsä- ja maatalousakatemian jäseneksi Sohlberg tuli 1999. Maanviljelysneuvoksen arvonimen hän sai 2013. 

## Lähteet

## Aiheesta muualla
*
Leewardantillit

**Leewardantillit** koostuu Venezuelan pohjoispuolella sijaitsevaista saarista. Näitä saaria ovat Alankomaiden Antilleihin kuuluvat ABC-saariksi kutsutut Aruba, Bonaire ja Curaçao sekä Venezuelan Karibiaan kuuluvat saaret. ABC-saarten ilmasto on kuiva ja maaperä on karu. Siellä tyypillisiä kasveja ovat divipuut, jättiläiskaktukset ja lääkealoe. Bonairen saarella pesii flamingoyhdyskunta. Tämän saaren ympärillä on koralliriutta. ABC-saarilla suurin osa asukkaista puhuu kreolia. Osa Venezuelan Karibiasta sijaitsee Maracaibon altaan yhteydesssä, joka puolestaan on lähellä Cordilla de Méridan vuoristoa, joka sijaitsee Venezuelan rannikolla.

## Lähteet
Los Testigosin saaret

**Los Testigosin saaret** on saariryhmä, joka kuuluu Venezuelan Karibiaan, joka puolestaan kuuluu Pieniin-Antilleihin. Saariryhmä sijaitsee Isla de Margaritan koillispuolella ja Grenadasta lounaaseen. Los Testigosin saariin kuuluu kaikkiaan seitsemän saarta, joita ovat Kanisaari, Iguanasaari ja Suuri Viisaudensaari. Useilla saariryhmän saarilla kasvillisuus on rehevää ja saaristossa on monin paikoin valkoisia hiekkarantoja. Saaristoa ympäröivällä merialueella esiintyy useanlaisia koralliriuttoja ja monenlaisia kalalajeja.

## Lähteet
13./JR 37

**13./JR 37** (Krh.K/JR 37) oli Etelä-Pohjanmaan Itäisen ja Läntisen suojeluskuntapiirin yhdessä perustaman "ylimääräisen" Jalkaväkirykmentti 37:n  (JR 37) määrävahvuuteen sisältynyt kranaatinheitinyksikkö. Rykmentin pataljooniin kuuluneiden yhdeksän jalkaväkikomppanian ja kolmen konekiväärikomppanian jälkeen Krh.K oli rykmentin 13. perusyksikkö, siitä vaihtoehtoinen tunniste.

Kranaatinheitinkomppania perustettiin yleisessä liikekannallepanossa Kauhavan kirkonkylässä 18.6.1941 alkaen. 

Varusteiden ja aseiden luovuttamisen jälkeen yksikkö käynnisti aseisiin ja niiden käyttöön liittyvän koulutuksen. Juhannusta 24.6.41 vietettiin urheilukentällä kenttäjumalanpalveluksen, ohimarssin ja iltajuhlan merkeissä yhdessä pitäjään kokoontuneen rykmentin ensimmäisen pataljoonan I/JR 37 ja tykkikomppanian 14./JR 37 kanssa

Runsaan viikon valmistelujen jälkeen Krh.K nousi junaan yöllä 27.6.1941 ja jätti Kauhavan kello 03:50.

## Lähteet
Säänjärvi

**Säänjärvi** on Vuoksen vesistöön kuuluva järvi Savitaipaleen kunnan alueella Etelä-Karjalassa. Järven pinta-ala on 79 hehtaaria. Säänjärvi on myös järven pohjoispäässä olevan kylän nimi.

## Lähteet
Oddur Ólafsson

**Oddur Ólafsson** (26. huhtikuuta 1909 – 18. tammikuuta 1990) oli islantilainen lääkäri ja itsenäisyyspuolueen poliitikko, joka toimi Alþingin puhemiehenä vuonna 1979.

Oddur syntyi Hafnirin Kalmanstjörnissä. Hän opiskeli lääketiedettä Islannin yliopistossa ja valmistui vuonna 1936, minkä jälkeen hän suoritti jatko-opintoja Reykjavíkissä vuosina 1936–1937 Yhdysvalloissa vuosina 1942–1943. Vuonna 1943 hän sai tuberkuloosilääkärin luvan. Vuosina 1937–1942 ja 1943–1945 hän työskenteli apulääkärinä Vífilsstaðirin parantolassa. Vuosina 1945–1972 hän toimi ylilääkärinä Reykjalundurin parantolassa, jonka johtajana hän toimi vuosina 1945–1963.

Vuosina 1940–1984 Oddur istui Islannin tuberkuloosipotilaiden yhdistyksen hallituksessa ja toimi yhdistyksen puheenjohtajana vuodesta 1988 kuolemaansa asti. Vuosina 1952–1955 hän toimi Islannin Punaisen ristin halituksen puheenjohtajana. Vuodesta 1961 lähtien hän istui Islannin invalidiliiton hallituksessa ja toimi sen puheenjohtajana vuosina 1961–1965.

Vuosina 1953–1974 Oddur istui Gullbringu- og Kjósarsyslan kihlakunnanvaltuustossa. Vuosina 1971–1979 hän istui Alþingissä Reykjanesin vaalipiirin edustajana. Vuosina 1971–1973 hän istui Yhdistyneiden kansakuntien yleiskokouksessa. Vuonna 1979 hän toimi Alþingin puhemiehenä.

## Lähteet
Nootti (lehti)

**Nootti** oli vuosina 1968–1993 ilmestynyt suomalainen poliittinen aikakauslehti, jota julkaisi toimittaja Kauko Kare perustamansa Alea-kirja-kustantamon kautta. Se oli kulttuuria ja politiikkaa käsitellyt oikeistolainen mielipidelehti, joka toimi kanavana presidentti Urho Kekkosen ja suomettumisen vastustajille. *Nootin* tunnuslauseena oli ”terveen järjen puolesta”.

Kare perusti oman kustantamon *Tähän on tultu* -pamflettikirjastaan saamillaan tuloilla ja alkoi toimittaa *Noottia*, jossa hän saattoi esittää poliittisia mielipiteitään ilman rajoituksia. Lehti ilmoitti olevansa ”vapaiden mielipiteiden” areena. Kare teki lehteä autotallissaan Helsingin Käpylässä, jossa Alea-kirjakin toimi. Häntä tuki Torstaikerhoksi kutsuttu ryhmä, johon kuului eri puolueiden edustajia kokoomuslaisista sosiaalidemokraatteihin. Kareen ohella *Noottiin* kirjoittivat varsinkin sen alkuaikoina Yrjö Kivimies, Olavi Keskinen, Pentti Poukka, Simo Juntunen, Reino Rinne, Ahti M. Salonen, Tuure Junnila, Georg C. Ehrnrooth ja Kullervo Rainio. Myös eräiden oikeistoradikaalien, kuten Teo Snellmanin ja ruotsalaisen Christopher Jolinin, kirjoituksia julkaistiin. Pekka Siitoimen kirjoitusten julkaisu lopetettiin hänen ryhdyttyään avoimesti uusnatsiksi, vaikka sitä ennen lehti oli puolustanut hänen perustamaansa Hengentieteen Seuraa.

*Nootti* ilmestyi kahdeksan kertaa vuodessa. Sen levikki oli suurimmillaan 7&nbsp;000 mutta kääntyi pian laskuun. Ilmoituksia *Noottiin* ei saatu juuri lainkaan, joten sekä lehti että Alea-kirja olivat 1970-luvun puolivälistä alkaen jatkuvasti syvenneissä talousvaikeuksissa, ja tunnetuimmat kirjoittajat jättäytyivät pois. Lehti lakkautettiin kylmän sodan päätyttyä ja Kareen voimien hiivuttua 1990-luvun alussa.

## Katso myös
*Express (lehti)

## Lähteet

## Kirjallisuutta
**Terveen järjen puolesta: valikoima Nootin parhaita kirjoituksia 1968–1983*. Alea-kirja, Helsinki 1984. 
*Kauko Kare & Katariina Kare (toim.): *Terveen järjen puolesta 2: Alea-kirjan ja Nootin 25 vuotta*. Alea-kirja, Helsinki 1993. 
* Simo Grönroos, Kauko Kare - Suomettumisen kriitikko väitöskirja. Helsingin yliopisto 2023
Alexandra Shipp

**Alexandra Shipp** (s. 16. heinäkuuta 1991, Phoenix, Arizona, Yhdysvallat) on yhdysvaltalainen näyttelijä. Hän näytteli supersankari Stormia elokuvasarjassa *[[X-Men (elokuvasarja)|X-Men]]*.

## Filmografia

### Elokuvat

### Televisiosarjat

## Lähteet

## Aiheesta muualla

*
Kiisa Hulkko-Nyman

**Kiisa Hulkko-Nyman** (s. 1972 Rovaniemi) on suomalainen psykologi ja tekniikan tohtori, joka on erikoistunut palkitsemiseen.

Hulkko-Nyman kirjoitti ylioppilaaksi Harjavallan lukiosta vuonna 1990. Hän valmistui psykologian maisteriksi Tampereen yliopistosta 1999 ja väitteli tekniikan tohtoriksi Aalto-yliopistossa 2016. Hulkko-Nyman on työskennellyt Teknillisen korkeakoulun palkitsemisen tutkimusohjelman tutkijana ja projektipäällikkönä 1996–2010 ja oli vierailevana tutkijana Stanfordin yliopistossa 2010. Hän oli GLM Consulting Ab:n toimitusjohtaja 2011–2015 ja on työskennellyt vuodesta 2016 Mandatum Lifein palkitsemispalveluisen liiketoimintajohtajana. 

## Teoksia
*
*
*
*
*

## Lähteet
Totte (animaatiosarja)

**Totte** () on ranskalainen-kanadalainen-amerikkalainen lapsille suunnattu piirrossarja. Sarja perustuu Doris Brasset'n ja Fabienne Michot'n kirjoittamiin neljään lastenkirjaan. Sarja kertoo Totte-kissasta ja tämän ystävästä Nekku-koirasta.

Tottea tuotettiin yhteensä 52 jaksoa. Sarja kuitenkin esitettiin ainakin Suomessa niin, että sarjaa esitettiin televisiossa kaksi jaksoa peräjälkeen.

## Lähteet
RAC-ralli 1991

**RAC-ralli 1991** (virallinen nimi *Lombard RAC Rally*) oli rallin maailmanmestaruussarjan viimeinen kilpailu kaudella 1991. Kilpailu järjestettiin 24. &ndash; 27. marraskuuta 1991 Harrogatessa. 

## Reitti
Erikoiskokeiden yhteispituus oli . Walesin erikoiskokeet olivat nyt taas mukana reitillä. 244-kilometrisen tiistain reitti Grizedalen ja Kielderin alueilla jatkui myöhään iltaan ja sisälsi 40-kilometrisen Pundershaw'n erikoiskokeen. Päätöspäivä Yorkshiressa sen sijaan oli vain neljän erikoiskokeen mittainen.

## Pistetilanne
Kauden 1991 kuljettajien mestaruus ratkesi kilpailussa Juha Kankkuselle. Carlos Sainz oli kauden aikana haastaja ja mestaruuden ratkaisu siirtyi kauden päättävään RAC-ralliin. RAC-rallissa Sainzilla oli useita ongelmia ja hän ajoi kolmanneksi, jolloin Kankkunen voitti kolmannen mestaruutensa.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Pietro d’Abano

**Pietro d’Abano** (; 1250 tai 1246 Abano – 1316) oli italialainen filosofi, lääkäri ja astrologi.

## Elämä ja ura
Opiskeltuaan Pariisissa lääketiedettä ja filosofiaa hän asettui Padovaan, jossa hän saavutti nopeasti suuren maineen lääkärinä ja lääketieteen opettajana. Jo Pariisissa hän oli lääketieteen tuntemuksestaan saanut lempinimen "suuri lombardialainen". Hän kuitekin käytti mainettaan hyväkseen tyydyttääkseen rahanhimonsa kieltäytymällä hoitamasta potilaitaan kuin vain kohtuuttomia palkkioita vastaan. Ehkäpä tämä ja hänen astrologian harrastuksensa johtivat siihen, että häntä syytettiin taikuuden harjoittamisesta, ja erityisesti siitä, että hän sai apua paholaiselta saadakseen kaikki maksamansa rahat takaisin ja että hänellä oli hallussaan viisasten kivi. Hän joutui kahdesti inkvisition eteen; ensimmäisellä kerralla hänet vapautettiin syytteistä, ja hän kuoli vuonna 1316 ennen toisen oikeudenkäynnin päättymistä. Hänet kuitenkin todettiin syylliseksi, ja hänen ruumiinsa määrättiin kaivettavaksi ylös ja poltettavaksi, mutta eräs Abanon ystävä oli salaa vienyt ruumiin pois, joten inkvisition oli tyydyttävä julistamaan tuomionsa julkisesti ja polttamaan Abanon muotokuvan. 

Kirjoituksissaan Abano selittää ja puolustaa Averroësin ja muiden arabikirjailijoiden lääketieteellisiä ja filosofisia järjestelmiä. Hänen tunnetuimmat kirjalliset teoksensa ovat *Conciliator differentiarum, quæ inter philosophos et medicos versantur* (1472), joka kattaa koko hänen aikansa lääketieteellisen tiedon, sekä *De venenis eorumque remediis* (1472), jonka ranskankielinen käännös julkaistiin Lyonissa vuonna 1593. Häntä syytettiin harhaoppiseksi liian vapaamielisten mielipiteidensä ja kristillisten oppien pilkkaamisen vuoksi.

Kuuluisa 1500-luvun lopulla ilmestyvä loitsukirja tai grimoire *Heptameron*, joka on tosin nimetön, on perinteisesti mutta luultavasti virheellisesti liitetty Abanoon. Se on lyhyt kirja maagisista rituaaleista, jotka koskevat tiettyjen enkeleiden kutsumista viikon seitsemänä päivänä, mistä kirjan nimi juontaa juurensa. 

## Lähteet

## Aiheesta muualla
Israelin maa

**Israelin maa** () on perinteinen juutalainen nimi Etelä-Levantin alueelle. Termiin liittyviä raamatullisia, uskonnollisia ja historiallisia termejä ovat Kanaaninmaa, Luvattu maa, Pyhä maa ja Palestiina. Tämän alueen rajojen määritelmät vaihtelevat heprealaisen Raamatun kohtien välillä. 

## Katso myös
* Israelin valtio
Yhdistynyt Israelin kuningaskunta

**Yhdistynyt Israelin kuningaskunta** viittaa Vanhassa testamentissa kuvattuun kuningas Daavidin ja Salomon valtakuntaan, jossa sitä kuvataan ensimmäiseksi vakiintuneeksi juutalaiseksi monarkiaksi Israelin maassa noin vuosina 1050–930 eaa. Nykytutkijat pitävät Yhdistynyttä kuningaskuntaa pikemminkin kirjallisena tuotoksena kuin historiallisena tosiasiana arkeologisten todisteiden puutteen vuoksi. Nykyaikainen näkemys on sen sijaan, että Israel ja Juuda kehittyivät erikseen ja niitä voitiin pitää vakiintuneina valtakuntina vasta 800-luvulla eKr. 

## Lähteet
Kanelialkoholi

**Kanelialkoholi** (C9H10O) on tyydyttymättömiin ja aromaattisiin alkoholeihin kuuluva orgaaninen yhdiste. Yhdistettä voidaan käyttää hajusteissa ja muiden yhdisteiden valmistamisessa. Kanelialkoholia esiintyy useissa kasveissa, kukkien tuoksuissa ja semiokemikaalina eliöiden viestinnässä.

## Ominaisuudet
Huoneenlämpötilassa kanelialkoholi on väritöntä kiteistä ainetta, jolla on kukkaismainen tuoksu. Vähäistenkin epäpuhtauksien vuoksi yhdiste kuitenkin esiintyy usein kellertävänä nesteenä. Kanelialkoholi liukenee veteen vain niukasti ja paremmin moniin orgaanisiin liuottimiin, esimerkiksi etanoliin ja dietyylieetteriin. Aine voi hapettua kanelialdehydiksi ja kanelihapoksi. Muutkin reaktiot ovat alkoholeille, alkeeneille tai aromaattisille yhdisteille tyypillisiä, esimerkiksi esteröitymis-, additio- tai substituutioreaktioita.

Kanelialkoholia esiintyy useissa kasveissa esimerkiksi kanelipuissa, hyasintissa ja rohtobalsamissa. Sitä esiintyy niin vapaana kuin estereinään.

## Valmistus ja käyttö
Kanelialkoholia saadaan hydrolysoimalla kasvihartseja ja eteerisiä öljyjä, mutta useimmiten sitä valmistetaan synteettisesti. Tärkein tapa on kanelialdehydin pelkistys Meerwein–Ponndorf–Verley-menetelmällä. Myös kanelialdehydin vedyttämistä voidaan käyttää, mutta sivutuotteena muodostuu 3-fenyylipropanolia.
:

Kanelialkoholia käytetään hajusteisiin tuomaan hyasintin tuoksua. Monia kanelialkoholista saatavia estereitäkin käytetään hajusteissa. Yhdisteestä valmistetaan lääkeaineita ja maatalouskemikaaleja.

## Lähteet

## Aiheesta muualla
* PubChem: Cinnamyl alcohol 
* Human Metabolome Database (HMDB): Cinnamyl alcohol 
* Food Component Database (FooDB): Cinnamyl alcohol 
* Kyoto Encyclopedia of Genes and Genomes (KEGG): Cinnamyl alcohol 
* Pherobase: Floral Compound - cinnamyl alcohol 
* Pherobase: Semiochemical - cinnamyl alcohol
Joe Bygraves

**Joe Bygraves** (26. toukokuuta 1931 Newport, Wales, Iso-Britannia Kingston, Jamaika– 16. tammikuuta 2012 Iso-Britannia) oli jamaikalainen nyrkkeilijä. Hän oli Kansainyhteisön ja Britannian raskaansarjan mestari kesäkuu 1956 - marraskuu 1957. 

## Ammattilaisuran ensivuodet

Jamaikalainen Bygraves muutti sotien jälkeen 1946 Englantiin ja asettui Liverpoolin. Vuonna 1953 eli 22-vuotiaana hänestä tuli ammattilaisnyrkkeilijä. Vuoden 1954 loppuun mennessä hän oli otellut 29 kertaa ja voittanut niistä 24. Seuraavan vuoden alkupuolella huhtikuussa 1955 hän kohtasi nousevan brittinyrkkeilijän Henry Cooperin, jolle hän koki pistetappion 8-eräisessä ottelussa. 

## Kohti kansainvälistä huippua

Syyskuussa 1955 Bygraves otteli ensimmäisen kerran Britannian ulkopuolella, kun hän otteli Saksan Dortmundissa Hugo Salfeldia vastaan voittaen keskeytyksellä 5. erässä. Vuoden lopulla hän otteli Italiassa kolme ottelua eli Bolognassa Franco Cavicchia vastaan kokien tappion, Milanossa Aldo Pellegriniä vastaan voittaen tyrmäyksellä ja jälleen Bolognassa Uber Bacilieriä vastaan voittaen pistein. Helmikuussa 1956 Bygraves otteli Ruotsissa Göteborgissa nousevaa tähteä Ingemar Johanssonia vastaan kokien pistetappion 8-eräisessä ottelussa. Kaksi kuukautta myöhemmin Bygraves kohtasi brittiläisen raskaansarjan mestarin Jack Gardnerin voittaen keskeytyksellä 2. erässä.

## Huipulla - Kansainyhteisön mestari

Brittiläinen Don Cockell joutui luopumaan Kansainyhteisön mestaruudesta keväällä 1956. Mestaruudesta järjestettiin kesäkuussa 1956 karsinta, jossa Bygraves otti 15-eräisen ottelun pistevoiton Tongan Kitione Lavesta. Sen jälkeen hän puolusti mestaruuttaan Britannian Henry Cooperia vastaan ottaen tyrmäysvoiton 9. erässä. Sen jälkeen ratkaisematon walesiläisen Dick Ricardsonin kanssa ja marraskuussa 1957 pistetappion 15-eräisessä ottelussa walesiläistä Joe Erskineä vastaan.

Erskine-ottelun jälkeen Bygraves koki useimmiten tappioita. Vastustajat olivat kuitenkina kansainvälisiä nimiä, kuten amerikkalaiset Willie Pastrano ja Zora Folley sekä tappioon päättynyt ottelu Ruotsin Ingemar Johanssonia vastaan samoinkuin Saksan Karl Mildenbergeriä vastaan. Yksi hänen viimeisistä voitoistaan ​​oli olympiakultamitalista Franco De Piccolista vuonna 1963, ja vuonna 1965 hän epäonnistui voittamaan Kanadan raskaansarjan mestari George Chuvalon Albert Hallissa Lontoossa. Hänen viimeinen ammattilaisottelunsa oli Hector Corlettia vastaan ​​20. maaliskuuta 1967.

## Lähteet
Eteläinen Pitkäjärvi

**Eteläinen Pitkäjärvi** on metsäjärvi Ilomantsin itäosassa Pohjois-Karjalassa. Sen pinta-ala on 81 hehtaaria. Etäisyys Joensuusta on 80 kilometriä itäkoilliseen.

## Maantiede
Eteläisen Pitkäjärven pituus kaakosta luoteeseen on 2,6 kilometriä. Järven keskiosa on etelä- ja pohjoisosaa kapeampi. Järven suurin leveys lounaasta koilliseen on puolisen kilometriä. Keskiosaa kaventava niemi on osa yli puolitoista kilometriä pitkää kannasta, joka sijaitsee Eteläisen Pitkäjärven ja sen länsipuolisen Sysmän välissä. Kannaksen kapeimmat kohdat ovat alle satametrisiä. Kannas on luonnonsuojelualuetta ja sitä pitkin kulkee Susitaival. Noin viidesosa Eteläisestä Pitkäjärvestä on vähintään kymmenen metriä syvä. Syvin piste, 25 metriä, sijaitsee järven eteläosassa.

Eteläisen Pitkäjärven saariluku on neljä. Saaret ovat karttanimeä vailla olevia luotoja järven eteläosassa. Eteläisen Pitkäjärven rannat ovat suurimmalta osin metsämaata. Suomaata on jonkin verran. Järveen virtaa useita suo-ojia sen itäpuolella levittäytyvältä Kuikkasuolta. Kartan perusteella Eteläinen Pitkäjärvi laskee pohjoiseen Venakkolampeen ja siitä Myllylampeen (153,2 metriä mpy), johon laskee myös Pohjoinen Pitkäjärvi (153,5 metriä mpy). Myllylampi laskee noin sata metriä pitkää uomaa Sysmän (151,2 metriä mpy) koilliskolkkaan.

Eteläisen Pitkäjärven vesitilavuus on 5&nbsp;079&nbsp;000 kuutiometriä.

Eteläinen Pitkäjärvi (04.925.1.009) kuuluu Myllyjoen valuma-alueeseen (04.925), joka on kolmannen jakovaiheen vesistö Vuoksen vesistössä (04). Toinen jakovaihe on Mekrijärven-Nuorajärven alue (04.92) ja ensimmäinen jakovaihe on Koitajoen valuma-alue (04.9). Eteläinen Pitkäjärvi on toiseksi laajin Myllyjoen valuma-alueen 15:stä vähintään hehtaarin laajuisesta vakavedestä. Laajin on Sysmä ja kolmanneksi laajin on Pohjoinen Pitkäjärvi.

## Lähteet